Μπίλι Άιλις

Η Μπίλι Άιλις (πλήρες όνομα: Μπίλι Άιλις Πάιρατ Μπερντ Ο'Κόνελ, αγγλικά: Billie Eilish Pirate Baird O'Connell) (Λος Άντζελες, 18 Δεκεμβρίου 2001) είναι Αμερικανίδα τραγουδίστρια και τραγουδοποιός. 

Το πρώτο σινγκλ της, Ocean Eyes, κυκλοφόρησε το 2016 μέσω της πλατφόρμας SoundCloud και μέχρι τον Νοέμβριο του 2019 είχε συγκεντρώσει πάνω από 411 εκατομμύρια ακροάσεις στο Spotify. Στις 11 Αυγούστου 2017 κυκλοφόρησε το πρώτο της EP, Don't Smile at Me, το οποίο έγινε χρυσός δίσκος. 

Η τεράστια επιτυχία του EP την ανέδειξε ως καλλιτέχνιδα Up Next της Apple Music για τον Σεπτέμβριο του 2017. Το ντεμπούτο άλμπουμ της, When We All Fall Asleep, Where Do We Go?, κυκλοφόρησε στις 29 Μαρτίου 2019 και έφτασε στην κορυφή των charts σε πολλές χώρες, όπως οι ΗΠΑ, το Ηνωμένο Βασίλειο, η Αυστραλία, ο Καναδάς και η Ελλάδα. Από το άλμπουμ ξεχώρισαν μεγάλες επιτυχίες, όπως When the Party’s Over, Wish You Were Gay, Bury a Friend και το παγκόσμιο hit Bad Guy.

Το 2020 έγινε η νεότερη καλλιτέχνιδα που έγραψε τραγούδι τίτλων για ταινία του Τζέιμς Μποντ, με το No Time to Die. Μαζί με τον αδερφό της, Finneas, κέρδισε το Όσκαρ Καλύτερου Τραγουδιού στις 27 Μαρτίου 2022, σε ηλικία 20 ετών..

 Νεαρή ηλικία 
Η Μπίλι Άιλις μεγάλωσε στο Λος Άντζελες σε μια οικογένεια με έντονες καλλιτεχνικές ρίζες. Η μητέρα της, Μάγκι Μπερντ, είναι ηθοποιός, τραγουδίστρια και σεναριογράφος, ενώ ο πατέρας της, Πάτρικ Ο'Κόνελ, είναι επίσης ηθοποιός. Οι ρίζες της Μπίλι είναι κυρίως ιρλανδικές και βρετανικές. Από μικρή ηλικία, η Μπίλι άρχισε να εκδηλώνει την καλλιτεχνική της φύση και, σε ηλικία 11 ετών, ξεκίνησε να γράφει και να τραγουδά τα πρώτα της τραγούδια. Με δάσκαλο τον μεγαλύτερο αδερφό της, Φιννέας Ο'Κόνελ, ο οποίος ήδη έγραφε και τραγουδούσε τα δικά του κομμάτια με την μπάντα του, η Μπίλι ανέπτυξε την καλλιτεχνική της πορεία. Ο Φιννέας είχε ήδη εμπειρία στη μουσική παραγωγή, κάτι που βοήθησε τη Μπίλι στην πορεία της. Επιπλέον, για τα πρώτα βήματα της μουσικής παραγωγής της, η Μπίλι έλαβε υποστήριξη από τον γνωστό μουσικοσυνθέτη Ντάνι Έλφμαν, ο οποίος της προσέφερε τη βοήθειά του στις παραγωγές της.

 Καριέρα 
αριστερά|μικρογραφία|Η Άιλις το 2017

 2015-17: Don't Smile at Me 
Τον Οκτώβριο του 2015 ηχογράφησε το τραγούδι Ocean Eyes, το οποίο αρχικά γράφτηκε από τον αδερφό της Φιννέα για την μπάντα του, και το έστειλαν στην δασκάλα χορού της για να χορογραφήσουν το τραγούδι. Το Ocean Eyes κυκλοφόρησε ως το πρώτο σινγκλ της στο SoundCloud το 2016. Το βίντεο κλιπ κυκλοφόρησε στις 24 Μαρτίου 2016, ενώ ένα βίντεο στο οποίο η Άιλις χορεύει την χορογραφία που φτιάχτηκε για το τραγούδι κυκλοφόρησε στις 22 Νοεμβρίου 2016. Την ίδια χρονιά κυκλοφόρησε το σινγκλ Six Feet Under'''. Το Ocean Eyes κυκλοφόρησε παγκοσμίως από τις δισκογραφικές Darkroom και Interscope Records στις 18 Νοεμβρίου 2016 και έλαβε θετικές κριτικές. Στις 14 Ιανουαρίου 2017 η Άιλις κυκλοφόρησε ένα EP με 4 ριμίξ του τραγουδιού.

Ακολουθώντας την επιτυχία του Ocean Eyes, η Άιλις δημοσίευσε το σινγκλ Bellyache στις 24 Φεβρουαρίου 2017. Στις 30 Μαρτίου κυκλοφόρησε το τραγούδι Bored ως μέρος των επίσημων τραγουδιών για την σειρά 13 Reasons Why στο Netflix. Στις 30 Ιουνίου 2017 κυκλοφόρησε το σινγκλ "Watch" και αργότερα κυκλοφόρησε το σινγκλ Copycat στις 11 Ιουλίου 2017, μαζί με την ανακοίνωση ότι θα εκδώσει το πρώτο EP της με τίτλο Don't Smile at Me.

 2018: When We All Fall Asleep, Where Do We Go? 
Τον Φεβρουάριο του 2018 η Άιλις ξεκίνησε την περιοδεία της με τίτλο Where's My Mind Tour, η οποία τελείωσε τον Απρίλιο του 2018. Η Άιλις συνεργάστηκε μαζί με τον Αμερικανό τραγουδιστή Χαλίντ για το σινγκλ ''Lovely", το οποίο κυκλοφόρησε τον Απρίλιο του 2018 και ήταν μέρος των τραγουδιών για την δεύτερη σεζόν του 13 Reasons Why. Επίσης κυκλοφόρησε τα σινγκλ "Bitches Broken Hearts" και "You Should See Me in a Crown". Στις 17 Οκτωβρίου 2018 η Άιλις κυκλοφόρησε το σινγκλ "When the Party's Over. Στις 29 Ιανουαρίου κυκλοφόρησε ένα τρέιλερ (teaser) για το επόμενο της τραγούδι με τίτλο Bury a Friend.
μικρογραφία|Η Άιλις σε περιοδεία το 2019
Στις 30 Ιανουαρίου κυκλοφόρησε το τραγούδι ως το κυρίως κομμάτι του πρώτου της άλμπουμ με τίτλο When We All Fall Asleep, Where Do We Go?. Η Άιλις έδωσε το όνομα αυτό μέσα από έναν στίχο στο τραγούδι λέγοντας:  Όταν έγραφα το Bury a Friend η ιδέα για ολόκληρο το άλμπουμ μου έκανε κλικ. Στις 4 Μαρτίου 2019, κυκλοφόρησε το τέταρτο σινγκλ με τίτλο Wish You Were Gay. Το τελευταίο και πέμπτο σινγκλ Bad Guy κυκλοφόρησε μαζί με το άλμπουμ στις 29 Μαρτίου 2019. Το άλμπουμ έκανε ντεμπούτο στην πρώτη θέση στο Billboard 200, ενώ στην πρώτη του εβδομάδα εμφανίστηκε πρώτο στους καταλόγους επιτυχιών του Ηνωμένου Βασιλείου, του Καναδά, της Αυστραλίας, της Ελλάδας μεταξύ πολλών άλλων χωρών, κάνοντας την Άιλις την πρώτη καλλιτέχνιδα η οποία γεννήθηκε στην δεκαετία του 2000 που κατάφερε να φτάσει στην πρώτη θέση των καταλόγων με το άλμπουμ της. Η Άιλις έσπασε ένα ρεκόρ στο Billboard Hot 100, αυτό των περισσότερων τραγουδιών από μια γυναίκα καλλιτέχνη, καθώς την ίδια στιγμή 14 τραγούδια της βρίσκονταν στον κατάλογο. Μεταξύ άλλων βρίσκονταν το τραγούδι Ocean Eyes μαζί με όλα τα τραγούδια της από το άλμπουμ εκτός από το τραγούδι Goodbye. Στις 13 Φεβρουαρίου 2020, κυκλοφόρησε το τραγούδι " No Time To Die" για την ταινία του James Bond "007".

Επίσης στις 30 Ιουλίου το 2020 κυκλοφόρησε ένα νέο τραγούδι με ονομασία ''My Future''.

 Δισκογραφία 

 Studio albums 

 When We All Fall Asleep, Where Do We Go? (2019)
 Happier Than Ever (2021)
 Hit Me Hard and Soft (2024)

 Extended plays (EP) 

 Don't Smile at Me''

 Περιοδείες 

 Don’t Smile at Me Περιοδεία (2017)
 Where's My Mind Περιοδεία (2018)
 1 by 1 Περιοδεία (2018–2019)
 When We All Fall Asleep Παγκόσμια Περιοδεία (2019)
 Where Do We Go? Παγκόσμια Περιοδεία 
 (2020)
 Hit me hard end soft παγκόσμια Περιοδεία (2024-2025)

 Παραπομπές 


Κατηγορία:Αμερικανίδες τραγουδίστριες
Κατηγορία:Μουσικοί ηλεκτροπόπ
Κατηγορία:Βραβευμένοι με Grammy
Κατηγορία:Βραβευμένοι με Brit
Κατηγορία:Νικητές NME Awards
Κατηγορία:Αμερικανοί μουσικοί
Κατηγορία:Αμερικανοί τραγουδοποιοί